Отпјев на пјесму о св. Сави
Јован Илић 

Отпјев на пјесму

О свeтом Сави

»И прослави Србију, 
И сву Србадију !«

Прими, Боже, молитве Срба Твојих вјерни',
 
Које данас с љубављу подносе Ти смјерни.

Пошљи милост Твоју свету,
 
Да ти хвале в'јенце плету :

»И прослави Србију и сву Србадију«

Доста смо ми чамили у јаду и мраку,
 
Беде смо ми сносили и невољу сваку;

Ал' смо Теби вјерни били,

Позри на наш народ мили:

»И прослави Србију и сву Србадију«.

О, подигни род српски и славно узвиси,
 
Нек се свето име Твоје на далеко виси!

Теби наша срца поју,

Јави нама благост Твоју:

»И прослави Србију и сву Србадију.«

Слога, љубав братинска, свуд нек се разлеже,

Врази од нас адови нек далеко бјеже,

Чуј наш вапај, силни Боже,

Нек' се браћа братски сложе:

»И прослави Србију и сву Србадију«

Просв'јети нас, Господе, и умом озари,

Да познамо ми своје — златни в'јек наш стари

Да нам јарко сунце сине,

За ким Србин давно гине:

»О, прослави Србију и сву Србадију.«

Уб.

Напомене 

 Ова песма је објављена у часопису Подунавка 1846, бр. 4, и у књизи Пјесме 1854.

ОТПЈЕВ НА ПЈЕСМУ О СВЕТОМ САВИ 
 
у »Подунавци« носи навив »Чувствовања младога Србина на светог Саву«.

4 стих III строфе гласи :

Изли на нас благост твоју
 
1 стих IV строфе гласи :

Слога, љубав братска круто нек нас стеже.

Сем тога у 3 стиху IV строфе место: силни стоји: слатки.

Извори 

 Јован Илић: Целокупна дела, страна 16-17. Библиотека српских писаца, Народна просвета.

Јован Илић